আজি জনতাৰ নবীন চেতনা (জনচেতনা)
আজি জনতাৰ নবীন চেতনা      
পৃথিৱী বিয়পি জাগে,
সেই পোহৰত জগতৰ জনে
নতুন জীৱন মাগে।
সেই চেতনাৰ সংঘাত লাগি
ভাগিছে শতাব্দীৰ
দুষ্কৃতিৰ য’ত দুৰ্ভেদ্য প্ৰাচীৰ।
জন-চেতনাৰ
স্পৰ্শত জাগে
ব্যথা-বেদনাৰ গান,
জাগে দুৰ্জ্জেয় অজেয় শক্তি
সংস্কৃতিৰ সুমহান।
এই চেতনাত ফুলি উঠে আজি
জন-জীৱনৰ আশা,
মুখৰিত আজি....
প্ৰাণ সঞ্চাৰি ভাষা।
আজি চেতনাৰ জনতা মনত
নবীন অভ্যুদয়
সেই চেতনাৰ সংঘাতে আনে
জন-জীৱনৰ জয়।

জ্যোতিপ্ৰসাদ আগৰৱালাৰ কবিতা